open-index/open-wikipedia-markdown huggingface dataset:
Գրիգոր Թագվորյան

**Գրիգոր Վահեի Թագվորյան** (1999 թ. սեպտեմբերի 19, Գյումրի - 2020 թ. հոկտեմբերի 10, Ջրական), 44-օրյա պատերազմի մասնակից։

## Կենսագրություն
Ծնվել է Գյումրի քաղաքում։ 2018 թ. մեկնել է զինվորական ծառայության «Ես Եմ» ծրագրով։ 2020 թ. hոկտեմբերի 10-ին զոհվել է Արցախի Հանրապետության Ջրականի շրջանում։

### Կրթություն
2006-2017 թթ. սովորել և ավարտել է Գյումրու թիվ 21 հիմնական, այնուհետև թիվ 37 ավագ դպրոցները։ Սովորելու ընթացքում արժանացել է բազմաթիվ գովասանագրերի, շնորհակալագրերի։ Մասնակցել է տարբեր ինտելեկտուալ խաղերի և ուսումնական մրցաշարերի՝ ցուցաբերելով մեծ առաջադիմություն։ 2017 թ. ընդունվել է Երևանի պետական համալսարանի Կենսաբանություն ֆակուլտետի Կենսաֆիզիկա և կենսաինֆորմատիկա բաժինը։

### Սպորտ
5 տարեկանից զբաղվել է սպորտային մարմնամարզությամբ, այնուհետև սպորտային ակրոբատիկայով։ Մասնակցել է Հայաստանի և միջազգային բազմաթիվ մրցումների։ 2014 թ. ՌԴ Մոսկվա քաղաքում Համառուսաստանյան մրցաշարում գրավել է առաջին տեղը, 2 անգամ դարձել է Հայաստանի չեմպիոն, 2 անգամ Երևան քաղաքի չեմպիոն և 6 անգամ Հայաստանի փոխչեմպիոն։ 2014 թ ստացել է Հայաստանի սպորտի վարպետի կոչում։ 2015 թ-ից սկսել է զբաղվել նաև հունահռոմեական ըմբշամարտով։

### Զինվորական ծառայություն
2018 թ. մեկնել է զինվորական ծառայության «Ես Եմ» ծրագրով՝ 3 տարի ժամկետով։ Ծառայության ընթացքում ցուցաբերել է մեծ առաջադիմություն, արժանացել է խրախուսանքի հրամանատարության կողմից, պարգևատրվել է պատվոգրով, ստացել է Հայաստանի ԶՈՒ և ՊԲ «Լավագույն զինվոր մարզիկ» և «Քաջարի մարտիկ» շքանշաններ։

Երբ հարցրել են ինչու երեք տարի, ոչ թե հասարակ երկու, Գրիգորը պատասխանել է. «Չես կարծու՞մ, որ մեր հայրենիքը արժանի է, որ մեկ տարի ավելի նվիրենք մեր կյանքից նրան, արժանի է, որ մի քիչ ավելի պաշտպանենք»։

2020 թ սեպտեմբերի 27-ին ադրբեջանի կողմից սանձազերծած պատերազմի ժամանակ կատաղի թեժ մարտեր է մղել թշնամու դեմ՝ պաշտպանելով Հայրենիքը։ Պատերազմի ժամանակ իր զինակից ընկերների հետ կարողացել են խոցել թշնամու 5 անօդաչու սարք և մեկ ուղղաթիռ։ Հոկտեմբերի 9-ին կատաղի մարտերի ժամանակ որոշ ջոկատներ հետ են նահանջել։ Ռադիոկապի միջոցով նաև Գրիգորին են նահանջի հրաման տվել, բայց Գրիգորը նրանց պատասխանել է. «Ես հետ նահանջող չեմ, ես էդ տղեն չեմ, էդ մարդու տղեն չեմ, մինչև վերջ առաջ կերթամ»։ Հոկտեմբերի 10-ին թշնամու կողմից արձակած հրթիռի (գրադ կայանքի) պայթունի հետևանքով զոհվեց Արցախի Հանրապետության Ջրականի շրջանում։

Գրիգոր Թագվորյանը հակառակորդի հետ շփման գծում մարտական հերթապահություն իրականացնելիս զգոնություն և վճռականություն ցուցաբերելու, ինչպես նաև զինվորական բարձր կարգապահության համար պարգևատրվել է պատվոգրով։

Գրիգոր Թագվորյանը ԱՀ Նախագահի 2021 թ. N 238-Ա հրամանագրով հետմահու պարգևատրվել է «ՄԱՐՏԱԿԱՆ ԾԱՌԱՅՈՒԹՅՈՒՆ» մեդալով։

## Ծանոթագրություններ

## Արտաքին հղումներ
* Տղաները՝ օրինակ մատաղ սերնդին
* Ձեզ բացակա չենք դնի․ Գրիգոր Վահեի Թագվորյան (yerkirmedia.am) 
* Ձեզ բացակա չենք դնի․ Գրիգոր Վահեի Թագվորյան (youtube.com)

Կատեգորիա:44-օրյա պատերազմի մասնակիցներ հայկական կողմից
Չոբանյան

**Չոբանյան**, հայկական ազգանուն։

## Ազգանունը կրողներ
* Արամ Վ. Չոբանյան (1929), բժիշկ, սրտաբան։
* Բաբկեն Չոբանյան (1977), դերասան։
* Կառա Չոբանյան (ծնվ․ 1966), թարգմանչուհի։
* Կարապետ Սիրեկանի Չոբանյան (1927-1978), մեխանիկոս, ճարտարագետ, ինժեներ։
* Հայկ Հարությունի Չոբանյան (1973), պատմաբան, պետական գործիչ։
* Մարտուն Սուրենի Չոբանյան (1933), վիրուսաբան։
* Պավել Աշոտի Չոբանյան (1948-2017), արևելագետ, պատմաբան։
* Սերգեյ Հակոբի Չոբանյան (1942), մաթեմատիկոս։
* Վլադիմիր Արշալույսի Չոբանյան (1938), հրթիռահրետանային տեխնիկայի բնագավառի գիտնական, գեներալ-լեյտենանտ։

## Գրական հերոսներ
* *Գնդի հրամանատար Չոբանյան*, Վազգեն Ամիրբեկյանի «Մենավոր ծառը» վեպի հերոսներից։
* *Ռեժիսոր Չոբանյան*, Աբել Միքայելյանի «Փոփոխության քամին» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Կարաչանախ

**Կարաչանախ**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։

## Բնակչություն
1908 թվականին գյուղն ունեցել է 306 հայ բնակիչ։

## Պատմամշակութային կառույցներ
Գյուղն ուներ քարակոփ հայկական եկեղեցի։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Զուղուլբա (գյուղ)

**Զուղուլբա** (), քաղաքային բնակավայր Ադրբեջանի Ապշերոնի շրջանում։ Զուղուլբան գտնվում է Բուզովնա գյուղի տարածքում և դրա մի մասն է։

Զուղուլբան Բաքվի ամենահին վայրերից է։ Այս գյուղը իր բնույթով առողջապահության և զբոսաշրջության կենտրոններից է։ Ադրբեջանի նախագահի ամառային նստավայրը գտնվում է Զուղուլբայում։

## Ծանոթագրություններ
ՀՏ Հայկո

**Հայկ Յուրիի Մարգարյան** (), հայ ռեփեր, լեռնագնաց, ավելի հայտնի է իր **ՀՏ Հայկո** բեմական անվանմամբ։

## Վաղ կյանք
Հայկ Յուրիի Մարգարյանը ծնվել է 1985 թվականի հունիսի 28-ին Երևանում։ 2002 թվականին ավարտել է Անտոն Չեխովի անվան թիվ 55 դպրոցը։ Այնուհետև ուսումը շարունակել է Սայաթ-Նովայի անվան երաժշտական դպրոցում, որտեղ սովորել է նվագել դաշնամուր և շեփոր։ Ավելի ուշ Հայկը ավարտել է Հայաստանի պետական ճարտարագիտական համալսարանը ՝ էլեկտրատեխնիկ մասնագիտացմամբ։

## Երաժշտական գործունեություն
Հայկոն իր երաժշտական գործունեությունը սկսել է 2001 թվականին, երբ ռեփեր Միշոյի հետ հիմնադրել են «Հայ Տղեք» խումբը։ Այն առաջին ռեփ խումբն էր Հայաստանում։ Միասին նրանք թողարկել են երկու ալբոմ, ութ երաժշտական տեսահոլովակ և համերգներով հանդես են եկել ինչպես Հայաստանում, այնպես էլ այլ երկրներում։ Խումբն իր գործունեությունն ավարտել է 2007 թվականին (պաշտոնապես ՝ 2008–ին), որից հետո տղաները շարունակել են իրենց գործունեությունն առանձին։ Հայկոն սկսել է անհատական երաժշտական գործունեությունը։ 2008 թվականին թողարկել է առաջին «Անցած էտապ» ձայնասկավառակը, որը Հայաստանի ազգային երաժշտական մրցանակաբաշխության ժամանակ արժանացել է «Տարվա լավագույն ալբոմ» մրցանակին։

Աշխատել է բազմաթիվ հայ երգիչների հետ, մասնակցել է տարբեր հեռուստահաղորդումների, նկարահանել է 8 տեսահոլովակ` «Քո ցավը տանեմ», «Քոչարի», «Անցած էտապ» և այլն: Երաժշտական գործունեությունից բացի, զբաղվել է դերասանությամբ: 2008 թվականին խաղացել է «Տաքսի, էլի լավա» ֆիլմում, 2009 թվականին ` Հայաստանի հանրային հեռուստաընկերության «Որբերը-2» հեռուստասերիալում: 2009-2010 թվականներին հյուրախաղերով եղել է արտասահմանյան բազմաթիվ քաղաքներում: 2010 թվականին հանդես է եկել 5 մենահամերգով Մոսկվայում, Սանկտ Պետերբուրգում, Կիևում, Կրիվոյ Ռոգում և Դնեպրոպետրովսկում: Նույն թվականին կայացել է երգչի առաջին մենահամերգը Երևանի «Դինամո» մարզադահլիճում: Թողարկել է «Անցած էտապ» (2008 թ.), «Քուանշ» (2009 թ.), «ՀՏ Հայկո - The Best» (2010 թ.), «Թափառական երաժիշտ» (2012 թ.) ձայնասկավառակները: 2010 թվականի փետրվարի 15–ին հիմնադրել և ղեկավարել է «ՀՏ Մյուզիք Փրոդակշն» պրոդյուսերական կենտրոնը: 2015 թվականին նկարահանվել է «Հյուսիս-Հարավ» գեղարվեստական ֆիլմում, 2016 թվականին ՝ «Կյանք ու կռիվ» ֆիլմում:

### AntiSystem
2012 թվականի մայիսի 15-ին ՀՏ Հայկոյի յութուբյան ալիքում բեռնվել է նոր երգ՝ *AntiSystem* անվանումով։ Այն քաղաքական հիփ հոփ կատարում է՝ գրված «Մաշտոցի պուրակ» շարժման ազդեցության տակ։ Սա հատկապես երիտասարդներին ոգեշնչել է Հայաստանում անարդարության դեմ գործողությունների։ Երգում խոսվում է նաև Սուրեն Զոլյանին Երևանի Վալերի Բրյուսովի անվան պետական լեզվահասարակագիտական համալսարանի ռեկտորի պաշտոնից ազատելու մասին, ինչը բողոքարկվել է հարյուրավոր ուսանողների կողմից։ Մեկ ամիս անց հոլովակը գրանցել է 50,000-ից ավելի դիտում։

## Ձայնասկավառակներ
### Հայ Տղեք
* «Հայ Տղեք» - 2004
* «Մի Կաթիլ Մեղր» - 2006

### Սոլո ալբոմներ
* «Անցած էտապ» - 2008
* «Քուանշ» - 2009

## Ծանոթագրություններ

Կատեգորիա:Ապրող անձինք
Կատեգորիա:Հիփ հոփ երգիչներ
Կատեգորիա:Հայ ռեփերներ
Կատեգորիա:Բեմական կեղծանուններ
Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ
Կատեգորիա:ՀՊՃՀ շրջանավարտներ
Քեսաման (Գետաբեկի շրջան)

**Քեսաման**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Խանլարի շրջանում։

## Բնակչություն
1907-1908 թվականներին գյուղն ունեցել է 326 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Էոցեն

**Էոցեն**,  (հուն. ἠώς – արշալույս և καινός – նոր), պալեոգենի ժամանակաշրջանի միջին բաժինը։ Առաջին անգամ անջատել է Չ. Լայելը՝ 1833-ին։ Անվանումը կապված է կենդանական աշխարհի նոր խմբի՝ կաթնասունների երևան գալու հետ։ Բաժանվում է 3 մասի՝ ստորին, միջին և վերին, ստորաբաժանումը հարկերի կրում է տեղական բնույթ։ Էոցենը ժամանակակից շերտագրական ինքնուրույնություն է ստացել, երբ նրանից անջատվել են օլիգոցենի (1855, Բեյրիխ) և պալեոցենի (1874, Լիմպեր) բաժինները։ Էոցենի հասակի ապարները հայտնի են Ռուսաստանի հարավային մասում, Արևմտյան Սիբիրում, Սախալինում, Կամչատկայում, Անադիր գետի ավազանում և այլուր։

Հայաստանում տարածված է Լոռի–Փամբակում, Սևանա լճի ավազանում, Մերձերևանյան շրջանում, Վայոց ձորում, Զանգեզուրում և այլուր։ Էոցենի նստվածքների հետ կապված են նավթի և գազի (Ֆերգանա, Հյուսիսային Կովկաս, Կարպատներ), գորշածխի (Ուկրաինա, Անադիր), հրակայուն կավերի և շինանյութերի (Ղրիմ, Հայաստան) մի շարք հանքավայրեր։
կենտրո|thumb|800px|Էոցենի ժամանակաշրջանի Երկրի քարտեզը

Կատեգորիա:Երկրաբանություն
Կատեգորիա:Երկրաբանական ժամանակաշրջաններ
Քյոլագիր

**Քյոլագիր**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 12 կմ հյուսիս։

## Բնակչություն
1907 թվականին գյուղն ունեցել է 298, իսկ 1908-ին՝ 163 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Էթել Մերման

**Էթել Մերման** (, ), ամերիկացի դերասանուհի և երգչուհի, 20-րդ դարի Բրոդվեյի ամենահայտնի կատարողներից մեկը։

## Կենսագրություն
Էթել Ագնես Ցիմերմանը () ծնվել է 1908 թվականին *Աստորիա* նահանգի Նյու Յորքի Քուինս վարչական շրջանի հյուսիս արևելյան մասում։ Նրա հայրը՝ Էդվարդ Ցիմերմանը, եղել է հաշվապահ, իսկ մայրը՝ Ագնես Գարդները՝ դպրոցում ուսուցչուհի է եղել։

## Գործունեություն
Էթել Մերմանը իր կարիերան սկսել է որպես երգչուհի վոդվիլում 1930-ականների վերջերին, իր հզոր մեցցո-սոպրանոյից հետ նա դարձել է Բրոդվեյի մյուզիքլների առաջատար կատարողը։ Նրա դեբյուտը տեղի է ունեցել 1930 թվականին, և հաջորդ տարիներին նա նկարահանվել է բազմաթիվ երաժշտական ֆիլմերում և կատակերգություններում, որոնցից ամենահայտնիներն էին 1934 թվական *Առանց հագնվելու*, 1934 թվական *Րեգտայմ Բեյմ Ալեքսանդր*, 1938 թվական *Անվանեք ինձ տիկին*, 1954 թվական *Դա գործ չէ*, 1963 թվական Սա խենթ, խենթ, խենթ, խենթ աշխարհ է, 1976 թվական *Ահա Տո Տոն շունը, որը փրկեց Հոլիվուդը*, և 1980 թվական *Ինքնաթիռը*։ Կինոյում ունեցած իր ավանդի համար Մերմանին Հոլիվուդյան Փառքի ծառուղում աստղ է շնորհվել։ Բրոդվեյի արտադրություններից ամենահայտնին իր մասնակցությամբ եղել է *Անվանեք ինձ տիկին* ֆիլմը 1951 թվական, դերի համար, որում նա արժանացել է Թոնի մրցանակի և և *Գնչուհին* 1959 թվականի, որտեղ Էտելը մարմնավորել է գնչու հերոսուհի *Ջիփսի Ռոուզ Լիի* մորը։ Էտելը շարունակել է շատ ելույթներ ունենալ Բրոդվեյում մինչև 1970 թվականը, երբ որոշել է ընդմիշտ հեռանալ թատրոնի բեմից։ Նրա վերջին դերը *Դոլի Լևին* էր *Բարև, Դոլլի* մյուզիքլում, որն ի սկզբանե գրված էր հատուկ նրա համար։

## Անձնական կյանք
Մերմանը չորս անգամ ամուսնացած է եղել։ Երկրորդ ամուսնուց՝ Ռոբերտ Լեվիտայից, նա երկու երեխա է ունեցել։ Նրա վերջին ամուսինը դերասան է եղել՝ Էռնեստ Բորգնայնը, ում հետ նա ամուսնացել է 1964 թվականին և մեկ ամիս անց բաժանվել։

## Մահ
Մերմանի մոտ 1983 թվականի ապրիլի 3-ին ախտորոշվել է գլիոբլաստոմա հիվանդությունը։ Նրա վիրահատել են, որպեսզի հեռացնեն ուռուցքը։ Բայց մի քանի ամիս անց նրա գլխում մետաստազներ են առաջացել։ Մերմանը մահացել է 1984 թվականի փետրվարի 15-ին։

## Մրցանակներ
* 1951 թվական, Թոնի մրցանակ՝ *Մյուզիքլի ամենահայտնի դերասանուհի* (*Անվանեք ինձ տիկին*)
* 1954 թվական, Ոսկե գլոբուս՝ *Երաժշտական կինոյի կամ կատակերգության ամենահայտնի դերասանուհին* (*Անվանեք ինձ տիկին*)

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի դերասանուհիներ
Կատեգորիա:«Գրեմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մեցցո-սոպրանոներ
Կատեգորիա:Ամերիկացի փոփ երգչուհիներ
Կատեգորիա:Բնօրինակում անաղբյուր հոդվածներ
Կատեգորիա:Դերասանուհիներ այբբենական կարգով
Կատեգորիա:Հոլիվուդյան փառքի ծառուղի
Կատեգորիա:Մեցցո-սոպրանոներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Թատրոնի ամերիկացի դերասանուհիներ
Կատեգորիա:Քաղցկեղից մահացածներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի դերասանուհիներ
Էպամինոնդաս

**Էպամինոնդաս**, **Եպամինոնդաս** (, մ. թ. ա. մոտ 420–362), Հին Հունաստանում զորավար և քաղաքական գործիչ։

Մ. թ. ա. 371-ին Լևկտրայի ճակատամարտում առաջին անգամ կիրառել է «թեք սեպի» մարտավարությունը։ Էպամինոնդասը իր զորքերի ձախ թևում ստեղծել է հարվածային ջոկատ, որի սեպաձև շեշտակի հարձակումը սպարտացիների աջ թևի վրա վճռել է ճակատամարտի ելքը։ Էպամինոնդասի այդ հաղթանակը և հետագա երեք (մ. թ. ա. 370, 369, 367) արշավանքները Պելոպոնես թուլացրել են Սպարտան. գերիշխանությունը ժամանակավորապես անցել է Թեբեին։ Մ. թ. ա. 362-ի Մանտինեայի ճակատամարտում Էպամինոնդասը դարձյալ հաղթեք է սպարտացիներին, սակայն մահացու վիրավորվել։

## Ծանոթագրություններ

Կատեգորիա:Հույն զորավարներ
Կատեգորիա:Հունաստանի քաղաքական գործիչներ
Կատեգորիա:Մ․թ․ա․ 4-րդ դարի հույներ
Կատեգորիա:Հույն ռազմական գործիչներ
Քեչիլի (Ելիզավետպոլից 27 կմ հյուսիս-արևմուտք)

**Քեչիլի**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 27 կմ հյուսիս-արևմուտք, Շամխոր գետի ձախ ափին։

Գյուղից հարավ կար մեկ, իսկ հյուսիսում երկու համանուն գյուղեր։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Էպիբլեմ

140px|thumb|Արմատը արմատամազիկներով
**Էպիբլեմ** ( – ծածկույթ), բույսերի արմատները ծածկող հյուսվածք։ Միաշերտ է, կազմված սեղմ դասավորված, ամուր պատեր ունեցող կուտիկուլայից զուրկ բջիջներից։ Էպիբլեմը առաջացնում է արմատամազիկներ, որոնք նպաստում են արմատի ծծող մակերեսի մեծացմանը։

Կատեգորիա:Բուսական հյուսվածքներ
Կատեգորիա:Բույսերի մորֆոլոգիա
Սպանություններ մեկ շենքում

«**Սպանություններ մեկ շենքում**» (), ամերիկյան կատակերգական հեռուստասերիալ, որի պրեմիերան կայացել է 2021 թվականի օգոստոսի 31-ին *[[Hulu]]* հեռուստաալիքով։ Գլխավոր դերասաններն են Սթիվ Մարտինը, Սելենա Գոմեսը և Մարտին Շորթը։

## Սյուժե
Հեռուստասերիալի հերոսները երկու տղամարդ և մի կին են, որոնք ապրում են Մանհեթենում գտնվող շքեղ տանը։ Նրանք սիրում են մռայլ դետեկտիվ պատմություններ և միասին որոշում են այդ ժանրին նվիրված փոդքասթ թողարկել։ Սակայն տարօրինակ հանգամանքներում մահանում է նրանց հարևանը։

## Դերերում
* Սթիվ Մարտին՝ Չարլզ Հեյդան Սեվիջ
* Սելենա Գոմես - Մեյբլ Մորա
* Մարտին Շորթ՝ Օլիվեր Պուտնամ
* Արոն Դոմինգեզ՝ Օսկար
* Էմի Ռայան՝ Ջեն

## Արտադրություն և պրեմիերա
Նախագծի մասին հայտարարվել է 2020 թվականին։ Նկարահանումները սկսվել են 2020 թվականի դեկտեմբերի 3-ին Նյու Յորքում և ավարտվել են 2021 թվականի ապրիլին։ Պրեմիերան կայացել է օգոստոսի 31-ին Hulu հեռուստաալիքով։

## Ծանոթագրություններ

Կատեգորիա:2021 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Ամերիկյան կատակերգական հեռուստասերիալներ
Կատեգորիա:Անգլերեն հեռուստասերիալներ
Էպիգենեզ (կենսաբանություն)

**Էպիգենեզ** (), ուսմունք օրգանիզմների սաղմնային զարգացման մասին, ըստ որի այդ պրոցեսն իրականանում է շնորհիվ հաջորդաբար առաջացող նորագոյացությունների։ Որոշ էտապներում էպիգենեզը հակադրվել է պրեֆորմիզմին, սակայն երկուսն էլ միակողմանի ուսմունք են եղել, հաշվի չեն առել օրգանիզմի սաղմնային զարգացման պրոցեսների ձևի և բովանդակության միասնությունը որպես ամբողջական համակարգ։ Սաղմը ոչ-կառուցվածքային զանգված չէ, ինչպես պնդում էին էպիգենեզի կողմնակիցները։ Նրա զարգացումը որոշ չափով կանխորոշված է բեղմնավորված ձվաբջջի ԴՆԹ–ում ամփոփված ինֆորմացիաներով, նրա քիմիական և մորֆոլոգիական միկրոկառուցվածքով։ Օրգանիզմի զարգացումը որոշվում է արտաքին և ներքին գործոնների փոխազդեցությամբ և փոխադարձ կապով։

## Տես նաև
* Պրեֆորմիզմ

Կատեգորիա:Զարգացման կենսաբանություն
Կատեգորիա:Կենսաբանության պատմություն
Էպեյրոգեն շարժումներ

մինի|Նստվածքային ավազանը կարելի է ուրվագծել «ճեղքման» փուլով, այնուհետև բացասական էպեյրոգենեզով (ծայրամասային փլուզման փոսերից դուրս եկող ստորջրյա տարածքը` առաջացնելով հսկայական նստվածքային ավազան) և, հնարավոր է, դրական էպիրոգենեզ (նստվածքային ավազանի եզրերի դիֆերենցիալ բարձրացում), հանգեցնելով դրա ընկղմման
**Էպեյրոգեն շարժումներ**  (հուն. ηπειρος – մայր ցամաք և γενοςs  – ծագում), երկրակեղևի ընդարձակ հատվածների դանդաղ, դարավոր բարձրացումներ և իջեցումներ, որոնք կառուցվածքային փոփոխություններ չեն առաջացնում։

Կատեգորիա:Երկրաբանական գործընթացներ
Էպիգենեզ (երկրաբանություն)

**Էպիգենեզ** (երկրաբանության մեջ), երկրորդական պրոցեսներ, որոնք պայմանավորում են միներալների և ապարների (այդ թվում՝ օգտակար հանածոների) հետագա փոփոխություններն ու նորագոյացումները։

Էպիգենեզի պրոցեսներից են՝ 
# խտացումը, 
# վերաբյուրեղացումը, 
# կոլոիդների հնացումը, 
# ավելի կայուն միներալային ձևափոխությունների առաջացումը,
# կոնկրեցիաների և մեկուսացված բյուրեղային ներփակումների աճը։

Կատեգորիա:Երկրաբանական գործընթացներ
Վերոնիկա Սանչես

**Վերոնիկա Սանչես Կալդերոն** (), իսպանացի դերասանուհի։ Իր դեբյուտը կատարել է 1996 թվականին և մեդիայի ուշադրությանն է արժանացել 2003 թվականին թողարկված «Սերրանո» հեռուստասերիալում կատարած Էվա Կապդևիլիայի դերի շնորհիվ։ Այդ ժամանակվանից սկսած նրա կարիերան հաջող ընթացք է ստացել։

## Կենսագրություն
Ծնվել է 1977 թվականի հուլիսի 1-ին Սևիլյաում։ Համալսարանական կողմնորոշման կուրսեր ստանալուց հետո տեղափոխվել է Մադրիդ՝ դրամատիկ արվեստ սովորելու համար։ Իր դեբյուտը կատարել է 1996 թվականին։ Նրա ամենահաջողված թատերական ներկայացումներից է եղել 2002 թվականին ցուցադրված «Արյունոտ հարսանիքը»։

2003 թվականին Ֆերնանդո Կոլոմոյի «Գրանադայից հարավ» ֆիլմում նկարահանվելուց հետո կատարել է Եվա Կապդևիլիայի դերը «Լոս Սերանո» հեռուստասերիալում։ Եվայի ինցեստական կապերը իր խորթ եղբոր՝ Մարկոսի հետ (Ֆրան Պերեա) մեծ հայտնություն է բերել Սանչեսին Իսպանիայում։ 2006 թվականից սկսած դադարել է նկարահանվել «Սերանո»-ում։ Նկարահանվել է «Գենեզիս։ մարդասպանի գիտակցությունում» հեռուստասերիալի առաջին եթերաշրջանում և հետո չի վերադարձել երկրորդ եթերաշրջանում։

Նկարահանվել է մի շարք ֆիլմերում՝ «*Քեմրոն», «Քալենտիտո»*, «*Իմ Սառան»*, «*Մահճակալի երկու կողմերում»*, «*13 վարդեր»* և «*Զենիտրամ»:*

## Ֆիլմագրություն
;Ֆիլմ

;Հեռուստասերիալ

## Թատերական դերեր
* *Un espíritu burlón de Noel Coward* (1996)
* *Tierra* (1997)
* *Lorca e Escena* (1998)
* *El Zapatito Mágico* (1999)
* *Fin* (1999)
* *Don Juan en los ruedos de Salvador Távora* (2001)
* *Bodas de sangre* (2002)

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Թատրոնի անձինք
Կատեգորիա:Իսպանացի դերասանուհիներ
Կատեգորիա:Իսպանացի մոդելներ
Սերոբյան

**Սերոբյան**, հայկական ազգանուն։

## Ազգանունը կրողներ
* Աիդա Սերգեյի Սերոբյան (1952), ազատամարտիկ, բուժքույր։
* Երվանդ Գրիգորի Սերոբյան (1923), բժիշկ, ալերգիաբան։
* Խաչատուր Սերոբյան (1825-1874), քիմիկոս։
* Մուշեղ Սերոբյան (1869-1951), հասարակական, եկեղեցական գործիչ, պատմաբան։
* Նարեկ Սերոբյան (2001-2020), Արցախյան քառասունչորսօրյա պատերազմի մասնակից։
* Պուշկին Մխիթարի Սերոբյան (1941-2020), հասարակական գործիչ, իրավապաշտպան։
* Սևակ Լևոնի Սերոբյան (1987-2020), «Կիոկուշին-կան կարատե-դո» ֆեդերացիայի նախագահ, ազատամարտիկ։
* Քերոբ Պետրոսի Սերոբյան (1924-1945), զինվորական։

## Գրական հերոսներ
* *Սերոբ Սերոբյան*, Աբել Միքայելյանի «Փոփոխության քամին» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Էմանուել Գուլարտե

**Էմանուել Գուլարտե Մանդես** (, ), ուրուգվայցի ֆուտբոլիստ, «Պուեբլա» ակումբի պաշտպան։

## Ակումբային կարիերա
Գուլարտեն «Մոնտեվիդիո Ուոնդերերս» ակումբի սան է։ 2015 թվականի մարտի 15-ին «Աթենաս»–ի դեմ մրցախաղում նա նորամուտ է ունեցել Ուրուգվայի առաջնությունում։ Նոյեմբերի 12-ին «Նասոնալ» ակումբի դեմ խաղում  Էմանուելը խփել է իր առաջին գոլը «Մոնտեվիդիո Ունդերերս»–ի կազմում։ 2019 թվականի սկզբին Գուլարտեն վարձույթով է տրվել «Պրոգրեսո»-ին։ Փետրվարի 16-ին «Ռամպլա Հունիորս» ակումբի դեմ մրցախաղում նորամուտ է ունեցել նոր ակումբի կազմում։ Նոյեմբերի 3-ին «Սերո»–ի դեմ խաղում Էմանուելը խփել է իր առաջին գոլը «Պրոգրեսո» ակումբի կազմում։

2020 թվականի սկզբին Գուլարտեն տեղափոխվել է Մեքսիկայի «Պուեբլա» ֆուտբոլային ակումբ։

## Միջազգային կարիերա
2017 թվականին Գուլարտեն Ուրուգվայի երիտասարդական հավաքականի կազմում հաղթել է Հարավային Ամերիկայի ֆուտբոլի երիտասարդական թիմերի առաջնությանը Էկվադորում։ Մրցախաղում նա եղել է պահեստային և դաշտ դուրս չի եկել։ Նույն թվականին Էմանուելը մասնակցել է 2017 թվականի երիտասարդական թիմերի միջև ֆուտբոլի աշխարհի առաջնությանը Հարավային Կորեայում։ Մրցախաղում նա եղել է նաև պահեստային։

2019 թվականին Ուրուգվայի օլիմպիական հավաքականի կազմում Գուլարտեն մասնակցել է Պանամերիկյան խաղերին Պերուում։ Մրցախաղում նա խաղացել է Պերուի, Արգենտինայի, Յամայկայի, Հոնդուրասի թիմերի դեմ խաղում։

## Ձեռքբերում
**Միջազգային**

 **Ուրուգվայի ֆուտբոլի երիտասարդական հավաքական (մինչև 20)**
* Հարավային Ամերիկայի ֆուտբոլի երիտասարդական թիմերի միջև առաջնություն՝ 2017։

## Ծանոթագրություններ

Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քերրի Գաուլեր

**Քերրի Գաուլեր** (, ), նորզելանդացի թիավարուհի, որը 2013 թվականից հանդես է գալիս Նոր Զելանդիայի ակադեմիական թիավարության հավաքականում։ Աշխարհի քառակի չեմպիոն, աշխարհի գավաթի էտապների հաղթող, Տոկիոյի 2020 թվականի Օլիմպիական խաղերի չեմպիոն և արծաթե մեդալակիր։

## Կենսագրություն
Քերի Գաուլերը ծնվել է 1993 թվականի դեկտեմբերի 18-ին Նոր Զելանդիայի Ռաետիխի քաղաքում։

Ակադեմիական թիավարությամբ սկսել է զբաղվել 2009 թվականին՝ Մարտոնի *Nga Tawa Diocesan School* ավագ դպրոցում ուսանելու ժամանակ, ավելի ուշ վերապատրաստվել է Aramoho Wanganui Rowing Club թիավարության ակումբում։

2013 թվականի մրցաշրջանում նշել է նորամուտը մեծահասակների միջազգային մակարդակում, երբ ընդգրկվել է Նոր Զելանդիայի ազգային հավաքականի հիմնական կազմում և ութնյակների կատեգորիայում հանդես է եկել մի քանի խոշոր մրցաշարերում, մասնավորապես Աշխարհի գավաթի երկու էտապներում և Չհունջուում կայացած աշխարհի առաջնությունում, որտեղ իր թիմի հետ դարձել է 7-րդը։

2014 թվականին հաղթել է Վարեզեում ընթացող աշխարհի երիտասարդական առաջնությունում, դարձել արծաթե մեդալակիր Լյուցեռնի Աշխարհի գավաթի էտապում, իսկ Ամստերդամում կայացած աշխարհի մեծահասակների առաջնությունում հաղթել է քառյակների մրցությունում։

2015 թվականին Էգբելետում անցկացված աշխարհի առաջնությունում նվաճել է արծաթե երկու մեդալ երկյակների և ութնյակների մրցություններում։ Նույն մրցաձևում աշխարհի գավաթի խաղարկությունում նվաճել է արծաթե և բրոնզե մեդալներ։

2016 թվականին ութնյակի կազմում բրոնզ է նվաճել Լյուցեռնի Աշխարհի գավաթի էտապում և հաղթել Պոզնանում։ Հաջող ելույթների շարքի շնորհիվ իրավունք է ստացել պաշտպանել երկրի պատիվը Ռիո դե Ժանեյրոյում ընթացող Ամառային օլիմպիական խաղերում։ Ութնյակի կազմում կարողացել է դուրս գալ A-ի գլխավոր եզրափակիչ և վճռորոշ մրցավազքում ցույց տվել չորրորդ արդյունքը։

2016 թվականի Օլիմպիական խաղերից հետո Գաուլերը Նոր Զելանդիայի թիավարության հավաքականի կազմում մնացել է ևս մեկ օլիմպիական ցիկլ և շարունակել է մասնակցել խոշորագույն միջազգային ռեգատներին։ 2017 թվականին նա լավագույնն է եղել Պոզնանի և Լյուցեռնի Աշխարհի գավաթի էտապներում, ինչպես նաև Սարասոտայի աշխարհի առաջնությունում։
 
2018 թվականին ոսկե մեդալներ է նվաճել Լինց-Օտտենսհայմում և Լյուցեռնում անցկացված Աշխարհի գավաթի էտապներում, մինչդեռ Պլովդիվում կայացած աշխարհի առաջնությունում արժանացել է արծաթե մեդալի՝ վճռորոշ մրցավազքում զիջելով Կանադայի թիմին։

2019 թվականի աշխարհի առաջնությունում Լինց-Օտտենսհայմում երկու անգամ բարձրացել է պատվո պատվանդանի վերին աստիճանին՝ առաջին տեղն զբաղեցնելով երկյակների և  ութնյակների մրցություններում։ Բացի այդ, նույն մարզաձևում երկու ոսկե մեդալ է նվաճել Աշխարհի գավաթի երկու էտապներում։

Քերրի Գաուլերի կրտսեր քույրը՝ Ջեքի Գալուերը, նույնպես հասել է որոշակի հաջողությունների ակադեմիական թիավարության բնագավառում։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Նորզելանդացի ակադեմիական թիավարներ
Կատեգորիա:Նորզելանդացի թիավարներ
Լալի Էսպոսիտո

**Մարիանա «Լալի» Էսպոսիտո** (, ), արգենտինացի դերասանուհի և երգչուհի, որ առավել հայտնի է «Համարյա հրեշտակներ» և «Կարմիր դերմատին» հեռուստասերիալներում կատարած դերերի շնորհիվ։

## Կենսագրություն
Ծնվել է Կառլոս Էսպոսիտոյի (Ֆուտբոլային մարզիչ) և Մարիա Խոսե Հերերայի ընտանիքում։ Ունի ավագ քույր՝ Անա Լաուրան և ավագ եղբայր՝ Պատրիսիոն։

Դեբյուտը կատարել է 1998 թվականին, 6 տարեկան հասակում դերակատարում ունենալով «Կարմելիտոն և դու» () մանկական շոոի մեջ։ Հաջորդիվ կատարել է Քրիս Մորենայի պրոդյուսերավորած իր կինոդեբյուտը «Լույսի անկյուն» () մանկական ֆիլմում, որտեղ Լալին կատարել է գլխավոր հերոսներից մեկի՝ Մալենա «Կոկո» Կաբրերայի դերը։ Մեկ տարի անց կատարել է Ռոբերտայի դերը «Ֆլորիսյենտա» հեռուստասերիալում, որը նույնպես հանդիսանում է Քրիսի հաջողված գործերից։ 2006 թվականին Լալին կատարել է Ավգուստինա Ռոսսի դերը «Chiquititas sin fin» հեռուստասերիալում։

2007 թվականին ստացել է իր առաջին նշանակալից դերը, կատարելով Միրիանելա «Մար» Տեներիկո Ռինալդիի դերը «Համարյա հրեշտակներ» () հեռուստասերիալում, որի արտադրությունը կատարել է Cris Morena Group ընկերությունը։

2020 թվականից սկսած տեղափոխվել է Իսպանիա և նկարահանվել է «Կարմիր դերմատին» հեռուստասերիալում, որտեղ կատարել է Վենդիի դերը։

## Հանրային պատկեր
2014 թվականին կատարված հարցումների արդյունքում 23-ամյա Էսպոսիտոն ճանաչվել է ամենասեքսուալ երրորդ արգենտինացի կինը, հարցումներն անցկացրել էր Radio Continental-ը։ Նույն թվականին զբաղեցրել է 27-րդ հորիզոնականը Թվիթերի իսպանալեզու ամենաազդեցիկ մարդկանց ցանկում։

## Անձնական կյանք
Էսպոսիտոյի մականունը և կեղծանունը որպես Լալի եղել է նրա ավագ եղբոր գաղափարը, որը փոխել է նրա անվան կարճ տարբերակը և «Մարի»-ն դարձրել է «Լալի»։

## Ֆիլմագրություն

## Սկավառակագրություն
**[[A Bailar (ալբոմ, լալի Էսպոսիտո)|A Bailar]]* (2014)
**[[Soy (ալբոմ, լալի Էսպոսիտո)|Soy]]* (2016)
**[[Brava (ալբոմ, լալի Էսպոսիտո)|Brava]]* (2018)
**[[Libra (ալբոմ, լալի Էսպոսիտո)|Libra]]* (2020)

## Համերգային շրջագայություններ
**Անվանում**
* A Bailar Tour (2014–16)
* Soy Tour (2016–2017)
* Lali en Vivo (2017–2018)
* Brava Tour (2018–2019)

**Բացման ակտ**
* The Prismatic World Tour  (2015)
* The 7/27 Tour  (2016)
* One World Tour  (2016)
*   (2018)
* Never Be the Same Tour  (2018)

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Արգենտինացի դերասանուհիներ
Կատեգորիա:Արգենտինացի երգչուհիներ
Կատեգորիա:Արգենտինացի կինոռեժիսորներ
Կատեգորիա:Արգենտինացի հասարակական գործիչներ
Կատեգորիա:Արգենտինացի մոդելներ
Կատեգորիա:Արգենտինացի պարուհիներ
Կատեգորիա:Արգենտինացի ռեժիսորներ
Կատեգորիա:Երեխա դերասաններ
Կատեգորիա:Թատրոնի դերասանուհիներ
Էպիգենետիկ հանքավայրեր

**Էպիգենետիկ հանքավայրեր**, օգտակար հանածոների հանքավայրեր, որոնք առաջացել են պարունակող ապարներից ավելի ուշ։

Ըստ ծագման կարող են լինել՝ մագմատիկ, կոնտակտային, հիդրոթերմալ, ինֆիլտրացիոն և որոշ դեպքերում՝ մետամորֆային (ալպիական երակներ)։ Էպիգենետիկ հանքավայրերի հանքամարմինները ներկայացված են տարբեր տիպի երակներով, երակիկների և ցանի զոնաներով։ Միներալային կազմությամբ Էպիգենետիկ հանքավայրեր են պղնձի և կապար–ցինկի հանքավայրերի մեծ մասը, ոսկու, անագի, վոլֆրամի, մոլիբդենի, սնդիկի, ծարիրի, հազվագյուտ մետաղների և այլ հանքավայրերը։ Էպիգենետիկ են համարվում նաև ասբեստի, ֆլյուորիտի, բարիտի և այլ ոչ–մետաղային օգտակար հանածոների հանքավայրերը։ Հայաստանում սև, գունավոր, ազնիվ, հազվագյուտ մետաղների բազմաթիվ հանքավայրեր (Աբովյան, Հրազդան, Շամլուղ, Ախթալա, Կապան, Քաջարան, Ագարակ ևն) նույնպես էպիգենետիկ հանքավայրեր են։ Էպիգենետիկ հանքավայրերին հակադրվում են սինգենետիկ հանքավայրերը, որտեղ օգտակար հանածոները առաջանում են պարունակող ապարների հետ միաժամանակ։

Կատեգորիա:Հանքավայրեր
AUKUS

**AUKUS** () (հապավում՝ ըստ մասնակիցների կազմի Australia, United Kingdom, United States), եռակողմ պաշտպանական դաշինք, որը ձևավորվում է Ավստրալիայի, Մեծ Բրիտանիայի և ԱՄՆ-ի կողմից։ Ստեղծման մասին հաղորդագրությունը հրապարակվել է 2021 թվականի սեպտեմբերի 15-ին։ Դաշինքը նպատակ ունի հակազդել Հնդկա-Խաղաղօվկիանոսյան տարածաշրջանում չինական էքսպանսիոնիզմին։ Դաշինքի շրջանակներում Ավստրալիայի ռազմածովային նավատորմն առաջին անգամ հնարավորություն կստանա ատոմային սուզանավեր կառուցել։

## Նախադրյալներ
Ավստրալիան, Մեծ Բրիտանիան և ԱՄՆ-ն անհանգստացած են Հնդկա-Խաղաղօվկիանոսյան տարածաշրջանում ՉԺՀ-ի ռազմական ներկայության աճով։ Դաշինքի ստեղծման մասին համատեղ հայտարարության մեջ ասվում է, որ տարածաշրջանում կան իրավակարգի հնարավոր սպառնալիքներ, ներառյալ չլուծված տարածքային վեճերը, ահաբեկչությունը և կազմակերպված հանցավորությունը։
     

[Տարածաշրջանը] դարձել է անվտանգության սպառնալիքների նոր աղբյուր, այդ թվում ՝ կիբեռտարածքում։  



Չինաստանը համատեղ հայտարարության մեջ չի հիշատակվում. ԱՄՆ պաշտոնական ներկայացուցիչները հայտարարել են, որ AUCUS-ն ուղղված չէ Չինաստանի դեմ։ Սակայն, փորձագետների կարծիքով, պայմանագիրը մատնանշում է տարածաշրջանում ռազմավարական և քաղաքական պարադիգմի փոփոխություն։

## Բովանդակություն
Պակտը նախատեսում է համագործակցություն պաշտպանական տեխնոլոգիաների, այդ թվում՝ արհեստական ինտելեկտի, քվանտային տեխնոլոգիաների և հաշվողական տեխնիկայի հիման վրա սպառազինությունների ինքնավար համակարգերի ստեղծման գործում։ Պայմանագրի համաձայն՝ Ավստրալիան առաջին անգամ ատոմային սուզանավերի կառուցման հնարավորություն կստանա.

Մամուլի համար համատեղ վիրտուալ ճեպազրույցի ժամանակ ԱՄՆ-ի նախագահ Ջո Բայդենը, Մեծ Բրիտանիայի վարչապետ Բորիս Ջոնսոնը և Ավստրալիայի վարչապետ Սքոթ Մորիսոնը հայտարարել են, որ նոր գործընկերությունն ուղղված է տարածաշրջանում «անվտանգության և բարգավաճման աջակցմանը»։

Համատեղ հայտարարության մեջ ասվում է (Բորիս Ջոնսոնի խոսքերը):

Սա պատմական հնարավորություն է մեր երեք երկրների և մեզ հետ համերաշխ դաշնակիցների ու գործընկերների համար, պաշտպանել մեր ընդհանուր արժեքները և աջակցել անվտանգությանն ու բարգավաճմանը Հնդկա-Խաղաղօվկիանոսյան տարածաշրջանում։ 


Ընդ որում Բայդենը հայտարարել է։
*Մենք պետք է հնարավորություն ունենանք հաշվի առնել ինչպես ընթացիկ ռազմավարական միջավայրը տարածաշրջանում, այնպես էլ այն, թե ինչպես այն կարող է զարգանալ*

## Գնահատումներ
Ավստրալիայի հյուսիսային տարածքների կառավարության պաշտպանության գծով տնօրեն Գայ Բոկենսթեյնը հայտարարել է։
 

Դա կարևոր քայլ է, որը ցույց է տալիս, որ երեք տերությունները որոշել են հակազդել Հնդկա-Խաղաղօվկիանոսյան տարածաշրջանում Չինաստանի կոմկուսի ագրեսիվ գործողություններին։


## Ծանոթագրություններ

Կատեգորիա:2021 հիմնադրումներ
Կատեգորիա:2021 միջազգային հարաբերություններում
Կատեգորիա:2021 պայմանագրեր
Կատեգորիա:ԱՄՆ-ի համաձայնագրեր
Կատեգորիա:Չինաստանի արտաքին հարաբերություններ
Կատեգորիա:Ռազմական տեխնոլոգիաներ
Կատեգորիա:Ռազմաքաղաքական դաշինքներ
Կատեգորիա:Ֆրանսիայի արտաքին հարաբերություններ
Կիզիլ-Գաջալի

**Կիզիլ-Գաջալի**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։

## Բնակչություն
1908 թվականին գյուղն ունեցել է 1745 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ֆիննական հին համատեղ ուսումնարան (Վիբորգ)

**Ֆիննական հին համատեղ ուսումնարան**  (**Համատեղ ուսուցման Վիբորգյան դպրոց**, ), նախնական հանրակրթական հաստատություն, որը հիմնադրվել է 1898 թվականին Վիբորգում։ Վիբորգի կենտրոնում (Վիբորգսկայա փողոց, 25) գտնվող նախկին ուսումնարանի շենքը ներառված է ճարտարապետական հուշարձանների ցանկում։

## Պատմություն
Ֆիններեն լեզվի պաշտոնական գործավարության մեջ ներդրումից հետո՝ 1860-ականներին Ֆինլանդիայի Մեծ դքսությունում ժողովրդական կրթության բնագավառում սկսեց նվազել շվեդական և գերմանական կրթական հաստատությունների դերը ֆինալեզու դպրոցների ցանցի ընդլայնման պատճառով, որը համապատասխանում էր Ռուսական կայսրության տարրական ժողովրդական ուսումնարաններին։ 1898 թվականին Վիբորգում հիմնադրված դպրոցում տղաները և աղջիկները համատեղ սովորում էին ֆիններեն լեզվով։ Սկզբում նախատեսվում էր ինը դասարանանոց ուսուցում, սակայն 1900 թվականին ուսումնական ծրագրում կատարված փոփոխություններով դասավանդումը դարձավ ութ դասարանանոց։ 1901 թվականին դպրոցի կառուցման համար ճարտարապետ Լեանդեր Իկոնենը նախագիծ մշակեց Ցարսկայա փողոցի անկյունային տեղամասում՝ դասական լիցեյի և ռեալական լիցեյի շենքերի հարևանությամբ։ Հատկանշական է, որ նույն ճարտարապետի նախագծով նույն փողոցում նախկինում կառուցվել էր ռուսական տարրական ուսումնարան։

1903 թվականին հրապարակում հայտնվեց կարմիր աղյուսից կառուցված երկհարկանի շենք, որը հետագայում կոչվեց «Դպրոցական դաշտ»։ Գրանիտե սանդուղքը, որը զարդարված էր որմնակոթողներով, տանում էր դեպի գլխավոր մուտք, որը տեղակայված է հրապարակի կողմից։ Սիմետրիկ ճակատի նոր գոթական տարրերի (անկյունային աշտարակիկներ, պատուհանների նետաձև որմնախորշեր և դեկորատիվ վերնաճակատներ) օգնությամբ շենքը ոճավորված էր որպես ամրոցային կառույց։ Հատկանշական է, որ 19-րդ դարի վերջին - 20-րդ դարասկզբի նոր քաղաքային թաղամասեր հայտնվեցին եղջյուրավոր ամրոցի ապամոնտաժված ամրությունների տեղում։

1921 թվականից՝ Ֆինլանդիայի անկախության հռչակումից հետո իրականացվող կրթական բարեփոխումների ընթացքում, դպրոցը ստացավ միջնակարգ դպրոցի կարգավիճակ։ Այն հաճախ անվանում են «Հին համատեղ ուսումնարան» (քանի որ 1912 թվականից Վիբորգում գործում էր «Նոր համատեղ ուսումնարանը»)։

Խորհրդա-ֆիննական պատերազմների արդյունքում (1939-1944) հին համատեղ ուսումնարանը փակվեց։ 1940-1941 թվականներին շենքում գործում էր թիվ 1 միջնակարգ դպրոցը, այնուհետև Հայրենական մեծ պատերազմի ժամանակ շենքում, որը աննշան վնասվածքներ էր ստացել, տեղակայված էր Ֆինլանդիայի դաշտային փոստը։

Հետպատերազմյան շրջանում շենքը հաջորդաբար զբաղեցրին տարբեր կրթական հաստատություններ, այդ թվում № 5 դպրոցը, 1972 թվականից՝ Պատանի տեխնիկների քաղաքային կայանը, 1990 թվականից՝ մանկական ստեղծագործության տունը (հետագայում՝ պալատ)։

2015 թվականից տունն ընդգրկված է Վիբորգի գիմնազիայի շենքերի համալիրում։

## Գրականություն
* *Гусаров А. Ю.* Выборг. Прошлое и настоящее средневекового города. Путеводитель. — : Паритет, 2017. — 320 с. — ISBN 978-5-93437-434-2.
* 
* 

## Ծանոթագրություններ

## Արտաքին հղումներ
* Изображения школьного здания на «Виртуальном Выборге»
* Viipurin yhteiskoulu 1898-1940

Կատեգորիա:1903 հիմնադրումներ
Կատեգորիա:Անհետացած կրթական հաստատություններ Ֆինլանդիայում
Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի կրթական հաստատություններ
Կատեգորիա:Վիբորգի ճարտարապետական հուշարձաններ
Սաջյան

**Սաջյան**, **Սաչյան,** հայկական ազգանուն։

## Ազգանվան ստուգաբանություն
Սաչյան ազգանունը ծագել է թուրքերեն *սաչ(ի)* բառից, որը նշանակում է «երկաթագործ»՝ *-յան* վերջավորության հավելումով։ Սաջյան ազգանունն առաջացել է Սաչյանի *չ>ջ* հնչյունափոխմամբ։

## Գրական հերոսներ
* **Կաս Սաջյան**, Վահե Ղուկասյանի «Գրողի տարածը» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Հասանդալի

**Հասանդոլի**, ավերակ գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 26-27 կմ հյուսիս֊արևելք։

Բնակչության մասին տեղեկություններ չեն պահպանվել։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գողացված երազ

**«Գողացված երազ»**, Ալեքսանդրա Մարինինայի դետեկտիվ ոստիկանության վեպ՝ Նաստա Կամենսկայի մասին։ Հրատարակվել է 1994 թվականին, թարգմանվել է մի քանի լեզուներով։

## Սյուժե
Վերադառնալով ոչ հաջող արձակուրդից՝ մայոր Անաստասիա Կամեսկայան ստանում է Վիկի Երիոմինոյի սպանության գործը։ Նաստյայի գլխավորը՝ գնդապետ Վիկտոր Գորդեևը, նախազգուշացնում է նրան, որ իր բաժնում տեղի է ունենում լրատվության արտահոսք, և կասկածից դուրս է միայն ինքը՝ Կամենսկայան։ Ուստի Նաստյան պետք է կասկածանքով վերաբերվի նրանց, ում համարում է ընկերներ։ Սկսելով հետաքննությունը՝ Նաստյան շատ շուտ հասկանում է, որ ինչ-որ մեկը շատ չի ցանկանում, որ նա այդ գործը հասցնի ավարտին, և ամեն կերպ խոչընդոտում է դրան…

«Գողացված երազը» հիմնված է մի աղջկա պատմության վրա, որը ռադիոյով  լսել է իր իրական, մանկությունից տանջող  իր մղձավանջը։

## Գնահատականներ և քննադատություններ
Գերասիմենկոն այս վեպի անվանումը համարում է որպես ոճաբանական միջոց, որը հեղինակին օգնում է իրականացնել ստեղծագործական հանձնարարությունը, «Տեքստի վերջը պահանջում է հեղինակին վերադառնալ գլխավորին և գիտակցել, որ նրա սկզբնական ենթադրություններից մի քանիսը ստույգ էին, և որքանով արդարացան նրա սպասումները»։

## Հարմարեցում և թարգմանություններ
Վեպը էկրանավորվել է ռեժիսոր Յուրի Մորոզի կողմից՝ «Կամենսկայա» հեռուստասերիալի երկրորդ մասում։

Նատալյա Վոլկովան գրում է, որ Մարինինայի թարգմանությունները չեխերենով, այդ թվում «Գողացված երազը»՝ թարգմանված Յիժի Մատասի կողմից, «չեն ունեցել մեծ հաջողություններ»։

## Ծանոթագրություններ

## Արտաքին հղումներ

* *Ерофеева Е. В.* Способы передачи русских реалий в переводах детективов А. Марининой на французский язык. (на примере романов «Не мешайте палачу» и «Украденный сон») журнал «Перевод и сопоставительная лингвистика» выпуск № 9 за 2013 год (Уральский гуманитарный институт) ISSN 2304-215X
* *Герасименко Э. Н.* Фразеологические единицы в «мужском» и «женском» детективном романе. На примерах романов А. Марининой («Украденный сон») и Ф. Незнанского («Ящик пандоры»).

Կատեգորիա:Ռուսերեն վեպեր
Հետիոտնը

*«Հետիոտնը»* (), ռեժիսոր Մաքսիմիլիան Շելլիի 1973 թվականի գերմանա-շվեյցարական ֆիլմը։

## Դերերում
* Գուստավ Ռուդոլֆ Սելներ` Հայնց Ալֆրեդ Գիզե
* Փեգի Աշքրոֆտ` Օրիորդ Գրեյ
* Գերտրուդ Բալդ` Հենրիետ Մարկովից
* Էլիզաբեթ ԲԵրգներ` Տիկին Լիլիենտալ
* Լիլ Դագովեր` Տիկին Էչենլոր
* Քեթ Հաաք` Ռաուտենֆելդի կինը
* Փեթեր Հոլ` Ռուդոլֆ Հարթման
* Ռութ Հուսմիեսթեր` Ինգե Մարի Գիզե
* Դագմար Հիրթց` Էլկե Գիզե
* Յոհանա Հոֆեր` Տիկին Բեռգեդորֆ
* Սիլվիա Հյուրլիման` Հիլդա
* Քրիստիան Կոհլունդ` Էրվին Գյոթց
* Վոլտեր Կոհուտ` Բժիշկ Ռոլֆ Մայնեկե
* Ալեքսանդ Մեյ` Ալեքսանդր Մարկովից
* Հերբերտ Մենշինգ` Թղթակից
* Պետեր Մոլանդ` Թղթակից
* Ֆրանսիս Ռոսի` Մադամ Դեշամփս
* Մաքսիմիլիան Շիլ` Անդրեաս Գիզե
* Մարգարետ Շել Նոե` Տիկին Բուխման
* Նորբերտ Շիլլեր` Ինքը
* Վոլտեր Շմիդինգեր` Ոստիկան
* Ֆրանց Սեից` Բժիշկ Կառլ Փիթերս
* Մանուել Սելներ` Հուբերտ Գիզե
* Զիգֆրիդ Ստեիներ` Վերահսկիչ
* Վոլտեր Վարնդալ` Բժիշկ Կրացեր
* Գիլա վոն Վեիթերշուասեն` Կարին
* Էլզա Վագներ` Էլզա Գիզե

## Արտադրություն
«Հետիոտնի» նկարահանումները սկսվել են 1973 թվականի հունվարի 15-ին և ավարտվել 1973 թվականի հունիսի 10-ին։ Նկարահանումները տեղի են ունեցել Բեռլինում, Մյունխենում, Վիտենում և Յաֆֆայում։ Կինոթատրոններում ֆիլմը սկսել է ցուցադրվել 1973 թվականի սեպտեմբերի 6-ից։
Հյուրի դերերում նկարահանվել են Պեգի Էշքրոֆտը, Էլիզաբեթ Բերգները, Լիլ Դագովերին, Քյոթ Հեքին, Յոհաննա Հոֆերին և Ֆրանսուազ Ռոզային։ Ֆիլմում մի քանի անգամ կարելի է լսել Բեթհովենի թիվ 7-րդ Սիմֆոնիան՝ Բեռլինի ֆիլարմոնիկ նվագախմբի կատարմամբ՝ Հերբերտ ֆոն Կարայանի ղեկավարությամբ։

## Մրցանակներ
Ֆիլմն առաջադրվել է Օսկար մրցանակի՝ Օսկար լավագույն օտարալեզու ֆիլմի համար անվանակարգում 46-րդ մրցանակաբաշխության ժամանակ։ Այն նաև առաջադրվել է ԱՄՆ կինոքննադատների ազգային խորհրդի կողմից լավագույն օտարալեզու ֆիլմ անվանակարգում։

## Ծանոթագրություններ

## Արտաքին հղումներ
* ''Der Fußgänger'' bei der Seitz Filmproduktion

Կատեգորիա:1970-ականների անգլերեն ֆիլմեր
Կատեգորիա:1973 դրամա ֆիլմեր
Կատեգորիա:1973 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմաներեն ֆիլմեր
Կատեգորիա:Իսրայելական դրամա ֆիլմեր
Կատեգորիա:Իսրայելական ֆիլմեր
Կատեգորիա:Ֆրանսերեն ֆիլմեր
Կատեգորիա:1970-ականների գերմանական ֆիլմեր
Կատեգորիա:1970-ականների գերմաներեն ֆիլմեր
Կատեգորիա:1970-ականների ֆրանսերեն ֆիլմեր
Շահմարի առեղծվածը

**«Շահմարի առեղծվածը»**, Մկրտիչ Սարգսյանի դետեկտիվ վիպակը. առաջին անգամ առանձին գրքով հրատարակել է «Սովետական գրող» հրատարակչությունը 1986 թվականին (խմբագիր` Ամալյա Ղուկասյան), վերահրատարակել է «Դարակ» հրատարակչությունը 2020 թվականին (խմբագիր` Աշոտ Գաբրիելյան, պատասխանատու խմբագիր` Դավիթ Սարգսյան)։ Վիպակի հիման վրա Հայաստանի հանրային հեռուստաընկերությունը նկարահանել է համանուն հեռուստանովել։

## Վիպակի հերոսներ
* Վահագն և Արուսյակ Բագրատունիներ
* Սուրեն Խախանյան
* Սերժ Ոսկանյան
* Լևոն Մարկոսյան
* Խաջե Բագոյան
* Սուսան Սեդրակյան
* Ապրեսյան
* Ժորա Թոփուզյան
* Մարինե Մելիքյան (Շահմար)
* Զուլում
* Բուլդոգ
* Բոռ
* Սուրբ

## Ծանոթագրություններ

Կատեգորիա:1986 վիպակներ
Կատեգորիա:1986 գրքեր
Կատեգորիա:2020 գրքեր
Կատեգորիա:Դարակ հրատարակչության գրքեր
Կատեգորիա:Հայերեն վիպակներ
Բակունց

**Բակունց**, հայկական ազգանուն։

## Ազգանունը կրողներ
* **[[Ակսել Բակունց (այլ կիրառումներ)|Ակսել Բակունց]]**
** Ակսել Ստեփանի Բակունց (*Ալեքսանդր [[Թևոսյան]]*, 1899-1937), արձակագիր, գրականագետ, կինոսցենարիստ, թարգմանիչ, գյուղատնտես։
** Ակսել Վահանի Բակունց (1946-2012), երաժիշտ, ջազմեն։
* Անահիտ Միքայելի Բակունց (ծնվ. 1923), ՀԽՍՀ վաստակավոր ուսուցիչ։
* Անժելա Բակունց (1953), ռեժիսոր։
* Աննա Ակսելի Բակունց (ծնվ. 1971), երգեհոնահարուհի։
* Արմիկ Սեդրակի Բակունց (ծնվ. 1959), մանկավարժ, ինժեներ-մեխանիկ։
* Գևորգ Արսենի Բակունց (1913-1987), էլեկտրիկ։
* Երեմիա Սայադի Բակունց (1892-1938), կուսակցական, պետական գործիչ։
* Լենո Սերոբի Բակունց (ծնվ.1932), գյուղատնտես։
* Հենրիկ Հովսեփի Բակունց (1946), նյարդաբան։
* Ռուբիկ Արմենակի Բակունց (ծնվ. 1936), ՀՀ ստորտի վաստակավոր աշխատող, մարզիչ։
* Սևադա Ալեքսանդրի Բակունց (1925-1983), բժիշկ-ֆիզիոլոգ։
* Սպարտակ Սեդրակի Բակունց (1955-1992), բանաստեղծ։
* Սուրեն Հայրապետի Բակունց (1911-2000), գյուղատնտես, պռտական-տնտեսական գործիչ։

## Գրական հերոսներ
* **Վռամ Բակունց**, Վահե Ղուկասյանի «Գրողի տարածը» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Ունց վերջածանցով ազգանուններ
Միխայիլ Վոլոդին

**Միխայիլ Յակովլևիչ Վոլոդին** (, ), բելառուս գրող, երգերի հեղինակ, լրագրող և հրատարակիչ։

## Կենսագրություն
Ծնվել է 1954 թվականի օգոստոսի 13-ին, Մոսկվայում։ Ավարտել է Վ. Ի. Լենինի անվան Բելոռուսիայի Պետական ինստիտուտի «տեսական ֆիզիկայի» բաժինը 1976 թվականին,
1978 թվականին ավարտել է ճապոնական լեզվի դասընթացները և 1980 թվականին աշխատել է որպես թարգմանիչ «Երիտասարդության դրոշ»-ում։ 1981-1983 և 1986-1989 թվականներին եղել է գրական թղթակից  «Աշխատանքային հերթափոխ»-ում, 1987 թվականից՝ «Առագաստ» ամսագրում։

Աշխատել է Би-би-си-ի փաստագրական ֆիլմերում (XX դար), Մեծ Բրիտանիայի հեռուստատեսային 4-րդ ալիքով (Mother’s Russia Children) և վավերագրական ֆիլմերում ավստրիական հեռուստատեսությամբ։ Եղել է Բելառուսի հարցերով ANSA իտալական լրատվական գործակալության թղթակից։ 1983-1986 թվականներին աշխատել է գովազդային բիզնեսում (քոփիրայթեր, «Բելտորկրեկլամա» գործակալության կինոգովազդի բաժնի խմբագիր)։ Ստեղծել և վեց տարի խմբագրել է Մինսկում անգլալեզու թերթը «Minsk Economic News» (հետագայում 'Minsk News):

1997 թվականին մեկնել է ԱՄՆ և ապրել Բոստոնում։ 1998 թվականի վերջից մինչև 2002 թվականը հրատարակել և խմբագրել է «Контрапункт» ամենամսյա գրական ամսագիրը։ Մինսկ է վերադարձել 2007 թվականին։

ԽՍՀՄ լրագրողների միության անդամ է։

## Ստեղծագործություն
1972 թվականից գրում է սեփական բանաստեղծությունների երգեր։ Որպես երգերի հեղինակի՝ հայտնի է դարձել 1970-ական թվականների կեսերին՝ ինքնագործ երգի ակումբների հավաքի բազմաթիվ ելույթներից հետո։  Միխայիլ Վոլոդինը ԽՍՀՄ հանրապետություններում անցկացված բազմաթիվ փառատոնների դափնեկիր է։

1987 թվականին նա կազմակերպել է Մինսկի «Аллея АП»  բանաստեղծական միավորումը և եղել է նրա ղեկավարը։  Այս միավորման անդամները՝ Ելենա Կազանցևան, Մարկ Մերմանը և Նիկոլայ Կադոլը Տալլինի Համամիութենական հեղինակային երգերի փառատոնում դառնում են դափնեկիրներ։

2011 թվականին Մինսկում ստեղծել է գրական նախագիծ, որի շրջանակներում հոդվածի հեղինակը բեմում հնչեցնում է առաջադրված խմբագրական թեման, էկրանին ցույց են տրվում լուսանկարներ կամ տեսանյութեր,  նշված համարը իրականացվում է հաղորդավարի կոնֆերանսով, իսկ ընթերցողները դառնում են հանդիսատեսներ և ունկնդիրներ։ Վոլոդինն ասել է, որ կցանկանար տեսահոլովակի և սովորական ավանդական լրագրության մի սիմբիոզ անել, որտեղ տեսանյութերը հետագայում կընդգրկվեին բլոգային լրագրության մեջ
:

2011 թվականից զբաղվում է «Մինսկի պատմություններ» նախագծով, որի նպատակը Մինսկի կերպարի ստեղծումն է։ 2014 թվականին լույս է տեսել «Մեր հին, բարի Բաբելոն», «Զբոսանք քաղաքում Մինսկի պատմություններում» ռուսերեն և անգլերեն լեզուներով։

Բանաստեղծ և գիտնական Ալեքսանդր Գորոդնիցկին Վոլոդինին համարում է տաղանդավոր գրող, ռուսական և բելառուսական մշակույթի վառ կրող։

## Ծանոթագրություններ

## Արտաքին հղումներ
* «Индия. Записки белого человека» Михаила Володина — рецензия Станислава Львовского
* Михаил Володин: «Я готов конкурировать с „Новым миром“» — интервью о журнале «Контрапункт»

Կատեգորիա:Բանաստեղծներ այբբենական կարգով
Կատեգորիա:Բելառուս գրողներ
Կատեգորիա:Բելառուս լրագրողներ
Կատեգորիա:Բելառուս կոմպոզիտորներ
Կատեգորիա:Ռուս բանաստեղծներ
Ֆուտբոլի Բելառուսի Սուպերգավաթ 2016

**Ֆուտբոլի Բելառուսի Սուպերգավաթ 2016**, ֆուտբոլի Բելառուսի Սուպերգավաթի 7-րդ խաղարկումն է, որն անցկացվել է 2016 թ. մարտի 13-ին։ Առաջին անգամ է, որ սուպերգավաթային հանդիպումն անցկացվում է Մինսկ քաղաքի «Մինսկ» մարզադաշտում։ Եզրափակիչ խաղում միմյանց դեմ մրցում էին 2014/15 մրցաշրջանի հաղթող, 2014/15 մրցաշրջանի գավաթակիր «ԲԱՏԷ» և 2014/15 մրցաշրջանի գավաթի եզրափակիչ խաղի մասնակից Սոլիգորսկ քաղաքի «Շախտյոր» ակումբները։

Որպես դաշտի նոմինալ տեր է ընտրվում ԲԱՏԷ ակումբը, որն էլ 6-րդ անգամ է կարողանում նվաճել տիտղոսը։

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Суперкубок Беларуси. С шумом и пылью

Կատեգորիա:2016 ֆուտբոլում
Կատեգորիա:Ֆուտբոլի ազգային սուպերգավաթներ
Լեսլի Գրոսման

**Լեսլի Էրին Գրոսման** ( (հոկտեմբերի 25, 1971) Լոս Անջելես, Կալիֆորնիա, ԱՄՆ,) ամերիկցի դերասանուհի։ Առավել հայտնի է Քեզ ատելու 10 պատճառ  և Ամերիկյան սարսափ պատմություն հեռուստասերիալներում կատարած դերերով։

## Վաղ կյանք
Գրոսմանը ծնվել և մեծացել է Լոս Անջելեսում, Կալիֆորնիա։ Նա հաճախել է Crossroads for Arts and Sciences դպրոցը, որտեղ սկսել է բեմադրել ներկայացումներ։ Սառա Լոուրենսի
ավարտական տարում սկսել է դերասանական կարիերան։

## Անձնական կյանք
1999-ի հոկտեմբերի 16-ից մինչև 2020-ի սեպտեմբերը Գրոսմանը ամուսնացած էր Ջոն Բրոնսոնի հետ։ Գրոսմանը ունի դուստր՝ Գոլդին։ Լեսլի Գրոսմանը ազգությամբ Հրեա է։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Աննա Կարենինա (այլ կիրառումներ)

**Աննա Կարենինա**, կարող է վերաբերել․
* «Աննա Կարենինա», Լև Տոլստոյի վեպը, որ պատմում է ամուսնացած կնոջ՝ Աննա Կարենինայի ու սպա Վռոնսկու ողբերգական սիրո մասին,
* «Աննա Կարենինա», 1967 թվականի խորհրդային լիամետրաժ գեղարվեստական կինոնկար, որը նկարահանել է ռեժիսոր Ալեքսանդր Զարխին,
* «Աննա Կարենինա», 1985 թվականի հեռուստաֆիլմ, որը նկարահանել է  ռեժիսոր Սայմոն Լենգթոնը, 
* «Աննա Կարենինա», 1997 թվականի անգլո-ամերիկյան գեղարվեստական ֆիլմ, որը նկարահանվել է Ռուսաստանում (Մոսկվայում և Սանկտ Պետերբուրգում) բրիտանացի ռեժիսոր Բեռնարդ Ռոուզի կողմից՝ ռուս, բրիտանացի, ֆրանսիացի, կանադացի և ամերիկացի դերասանների մասնակցությամբ,
* «Աննա Կարենինա», 2009 թվականի ֆիլմ, որը նկարահանել է ռեժիսոր Սերգեյ Սոլովյովը,
* «Աննա Կարենինա», 2013 թվականի մինի-սերիալ՝ նկարահանված կանադացի ռեժիսոր Քրիստիան Դյուգեյի կողմից,
* «Աննա Կարենինա», 2012 թվականի բրիտանական մելոդրամա՝ ստեղծված ռեժիսոր Ջո Ռայթի կողմից,
* «Աննա Կարենինա», ռուսական լիամետրաժ գեղարվեստական ֆիլմ, ինչպես նաև դրա՝ ութ սերիաներից բաղկացած ընդարձակ տարբերակը՝ նկարահանված ռեժիսոր Կարեն Շահնազարովի կողմից 2017 թվականին,
* «Աննա Կարենինա»,  1974 թվականի ֆիլմ-բալետ, որը հիմնված է Ռ. Շչեդրինի բալետի վրա, որի պրեմիերան կայացել էր 1972 թվականին Մեծ թատրոնում,
* «Աննա Կարենինա», ռուսական մյուզիքլ, որի լիբրետոյի հեղինակն է Գենադի Չիխաչյովը, երաժշտության հեղինակը՝ Մարկ Սամոյլովը, իսկ տեքստի հեղինակը՝ Լեոնիդ Յակովլևը,
* «Աննա Կարենինա», ռուսական մյուզիքլ, որի տեքստը գրել է Յուլիա Կիմը, իսկ երաժշտությունը՝ Ռոման Իգնատևը։

## Տես նաև
* Աննա Կարենինայի սկզբունք
Rush Rush

**«Rush Rush»**, երգչուհի Պոլա Աբդուլի «Spellbound» (1991) ալբոմի առաջին սինգլը։

## Երգի մասին
Երգը բեկումնային է դարձել Աբդուլի ստեղծագործության համար, քանի որ սա առաջին բալլադն է, որը թողարկվել է որպես առաջին սինգլ, մի շարք պարային երգերից հետո։ Սեմփլը վերցված է Ջորջ Բենսոնի «Kisses in the Moon Light» երգից։

Երգը ազդել է Աբդուլի «Spellbound» ալբոմի ժողովրդականության վրա։

Պրոդյուսերները շատ են ռիսկի դիմել բալլադը՝ որպես առաջին  սինգլ թողարկելով, քանի որ Պոլա Աբդուլը հայտնի է դարձել պարային երգերի շնորհիվ։ Այնուամենայնիվ, երգը դարձել է նրա ամենամեծ հիթը։

Քննադատները շատ դրական են վերաբերվել Աբդուլի՝ բալլադը որպես առաջին սինգլ թողարկելու համարձակ որոշմանը։ Քննադատներն ուշադրություն են դարձրել նաև Աբդուլի վոկալի նկատելի բարելավմանը նրա նախորդ ալբոմի համեմատ։

## Երաժշտական տեսահոլովակ
Տեսահոլովակում նկարահանվել է Կիանու Ռիվզը, որը գտնվել է «Ընդվզող առանց պատճառի» ֆիլմի ազդեցության տակ։ Տեսահոլովակի ռեժիսորն է Stefan Würnitzer-ը, 
պրոդյուսերը՝ Karen Rohrbacher։

## Ելույթ հիթ-շքերթներում
1991 թվականի մայիսի 11-ին «Rush Rush» երգը նորամուտն է նշել Billboard Hot 100 հիթ-շքերթում 36 համարի ներքո, և հինգ շաբաթ անց հասել է առաջին հորիզոնականին 1991 թվականի հունիսի 15-ին, որտեղ գտնվել է  հաջորդ հինգ շաբաթվա ընթացքում։

## Երգացանկ
**US Cassette**
# «Rush Rush» — 7" Edit
# «Rush Rush» — Dub Mix

**US Promo 5" CD**
# «Rush Rush» — 7" Edit (4:22)
# «Rush Rush» — LP Version (4:56)
# «Rush Rush» — Dub Mix (5:54)

**UK 5" CD**
# «Rush Rush» — LP Version
# «Rush Rush» — 7" Edit
# «Rush Rush» — Dub Mix

## Պաշտոնական ռեմիքսներ
* 7" Edit — 4:22
* Dub Mix — 5:54
* Dub Edit — 4:59

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր

## Ծանոթագրություններ